**,,LIGA ȘCOLILOR”**

**Scopul competiției** : Realizarea cadrului dezvoltării continue, a organizării şi funcţionării sistemului naţional de educaţie fizică şi sport, a aplicării corecte a prevederilor legale în vigoare,

în vederea atingerii următoarelor obiective :

- promovarea, incurajarea si realizarea activitatilor menite sa atragă un număr cât mai mare de copii către sport;

- educarea tinerilor în spiritul unui mod de viață activ, bazat pe practicarea regulată a activităţilor de educaţie fizică şi sport, adoptând un comportament adecvat în cadrul relaţiilor interpersonale şi de grup

- valorificarea experienţei specifice vârstei elevilor, prin accentuarea dimensiunilor afectiv-atitudinale şi acţionale ale formării personalităţii elevilor*.*

- conștientizarea părinților privind rolul educativ al sportului .

**CADRUL GENERAL**

**privind organizarea și desfășurarea competiției**

”**Liga Școlilor”**

**Fotbal baieti clasele V-VIII**

Deschiderea oficială a competiției se va organiza în fiecare școală, sub directa coordonare a profesorilor de educație fizică și sport cu sprijinul PROEDUS

**I. Organizatori:**

- ***Centrul de Proiecte Educaționale și Sportive București –”PROEDUS”***

***- Inspectoratul Școlar al Municipiului București*** – prin unitățile de învățământ din Municipiul București

-

**II. Perioada de promovare și înscriere : 27.03.2017 – 02.04.2017**

**III. Perioada de desfășurare: aprilie-iunie - 2017**

**Etape:**

- Promovarea proiectului 27.03 – 02.04.2017

- Startul competiției: Se va anunta ulterior

- Etapa pe școală: Se va anunta ulterior

- Tragerea la Sorți: mai 2017

- Etapa finală: mai – iunie 2017

**Mod de desfășurare**:

Conform Regulamentului de organizare și desfășurare a competiției la fotbal.

**Participanți:**

Competiția se adresează **elevilor legitimați și nelegitimați** din clasele V-VIII din unitățile de învățământ din Municipiul București și se desfășoară la patru categorii de vârstă:

- **clasele V-VII, elevi băieți născuți în anul 2002** **și mai mici.**

**Loc de desfășurare:**

Etapa pe școală și zonală: Bazele sportive ale fiecărei unități de învățământ

Etapa finală : mai – iunie 2017

Asigurarea echipamentului sportiv este asigurat de unitățile de învățământ participante.

**Sistem de desfășurare**:

Competiția se desfășoară în sistem eliminatoriu inter-clase pâna la desemnarea echipelor campioane;

Vor fi desemnate clasele campioane la nivelul V-VIII;

Echipele câștigătoare la faza pe școala vor participa la faza finală .

Programul de la faza finală va fi anunțat de PROEDUS.

Jocurile se vor desfășura după un program stabilit la tragerea la sorți;

**Componența echipelor**:

Nr de elevi participanți într-o echipă va fi specificat în regulament.

**Inscrierile**

Înscrierile unităților de învățământ se fac electronic pe adresa de email [proeduspmb@gmail.com](mailto:proeduspmb@gmail.com) în perioada 27.03.2017 – 02.04.2017.

**Pentru a putea participa la competiție, fiecare școala va trebui să aibă minim doua echipe participante la o categorie de varsta (Ex: Clasa a 6-a A contra Clasa a 6-a B) la faza pe școală**

**REGULAMENTUL DE ORGANIZARE ȘI DESFĂȘURARE AL ”LIGA ȘCOLILOR”**

**FOTBAL BĂIEȚI CLASELE V-VIII**

**EDITIA 2017**

”Liga Școlilor” la fotbal pe teren redus este o competiție organizată de Centrul de Proiecte Educaționale și Sportive București și Inspectoratul Școlar al Municipiului București prin unitățile de învățământ participante. Competiţia se adresează echipelor de băieţi ale claselor V-VIII sunt organizate cu faza pe şcoală si finală.

**1. PARTICIPANȚI**

* Participă echipele unităților școlare din învățământul gimnazial, forma de zi, înscriși în registrul matricol al unității școlare pe care o reprezintă la data de 12 septembrie 2016.
* Pentru înscrierea în competiție, echipele reprezentative claselor, prin conducătorii oficiali, sunt obligate să prezinte comisiei organizatoare toate documentele precizate în ”Regulamentul de Organizare și Desfășurare al ”Ligii Școlilor” Editia 2017.
* Competițiia ”Liga Școlilor” se adresează echipelor reprezentative ale claselor V-VIII băieți născuți în anul 2002 și mai mici.
* Prima fază va fi cea pe școli (astfel, clasa a V-a „A” va juca împotriva a V-a „B”), o echipă nu poate fi formată din membrii a două clase diferite, toți membrii echipei trebuie să aparțină unei singure clase (Exemplu: Clasa a V-a „A”)
* De asemenea, lotul echipei (clasei) câștigătoare ce va trece în faza finală nu va putea suferi modificări, astfel lotul de jucători va rămâne același și nu va fi compus din membrii altor echipe (clase) care au ieșit din competiție sau nu au participat deloc.

**2. CONDIȚII DE PARTICIPARE ȘI CALIFICARE**

Participarea în competiție este condiționată astfel:

* **la faza pe unitatea școlară:**

- **minim doua echipe reprezentative ale claselor participante;**

- formularul de înscriere, eliberat de unitatea de învăţământ, conform

Anexei 1 din prezentul Regulament

* **la faza finală:**

- formularul de înscriere al echipei clasei câștigătoare a fazei pe școală

conform Anexei 2- din prezentul Regulament . Acesta va fi însoțit de

adeverința medicala/vize medicale, care să ateste că participanții sunt

apți medical pentru joc.

- adeverința medicală/viza medicală valabila 30 de zile de la data

emiterii;

-carnetul de note al fiecărui elev cu poză ,CNP, semnat și parafat de

unitatea școlară ;

Echipele/elevii vor fi însoţite/însoţiţi în competiţie numai de către cadrele didactice angajate ale unităţii de învăţământ participante, desemnate în calitate de conducători oficiali în formularul de înscriere înaintat de unitatea de învăţământ.

Nerespectarea prevederilor de mai sus atrage după sine nerecunoaşterea caracterului oficial al persoanei în cauză şi excluderea echipei din competiţie.

Inscrierea în competiție a unitații școlare se face prin trimiterea Anexei 1 pe adresa de email proeduspmb@gmail.com în perioada 27.03.2017 – 02.04.2017.

Toate tabelele cu participanții la faza pe școală, vor fi trimise către PROEDUS la adresa de email mai sus menționata, până la data de 02.04.2017, ora 20:00.

**3. SISTEMUL DE DESFĂȘURARE**

*3.1. ETAPELE PE UNITATEA DE ÎNVĂȚĂMÂNT: 03.04.2017 – 14.04.2017*.

Participă echipele claselor V-VIII din unitățile școlare înscrise în competiție, numai în numele unității de învățământ unde sunt înmatriculați elevii componenți ai echipelor. Jocurile se vor desfășura în organizarea catedrelor de educație fizică si sport din unitățile de învățământ a PROEDUS si a Inspectoratului Școlar al Municipiului București.

PROEDUS va asigura asistenta medicala la faza pe unitatile de invatamant.

Unitățile de învățământ participante asigură: arbitrajul prin profesori, paza, ordinea și securitatea participanților la faza pe unitate.

**În urma meciurilor eliminatorii pe scoala, la faza finala se califică echipa castigatoare ale claselor a V-a, a VI-a, a VII-a si a VIII-a din unitatile de invatamant angrenate in proiect.**

*3.2. ETAPA FINALĂ (mai – iunie 2017)*

În funcție de numărul echipelor calificate, se va organiza Ședința Tehnică și Tragerea la Sorți, urmând ca jocurile să se desfășoare în organizarea PROEDUS și a ISMB prin sistem eliminatoriu .

PROEDUS va asigura arbitrajul, asistența medicala permanentă, paza, ordinea și securitatea participanților la faza finală.

Locul de desfășurare al competițiilor ( terenurile ) vor fi comunicate de PROEDUS.

Ședința tehnică pentru cu participarea obligatorie a profesorilor delegați va avea loc cu o zi înainte de începerea competiției.

În cadrul ședinței tehnice se vor valida jucătorii/jucătoarele participanți/participante (prezentarea obligatorie a tuturor documentelor solicitate) și se va stabili, prin tragere la sorți, componența grupelor și ordinea jocurilor.

Prezentarea echipelor la etapa finală, după termenul prevăzut, dar înainte de începerea competiţiei, poate fi admisă pentru motive temeinice, dovedite prin documente justificative. În aceste cazuri, hotărârea privind participarea la competiţie a celor în cauză se ia înaintea începerii desfăşurării competiţiei, de către comisia organizatoare. Echipele sosite după începerea competiţiei nu mai au drept de participare în competiţie

La şedinţa tehnică participă, în mod obligatoriu, membrii comisiei organizatoare şi delegaţii oficiali ai unităţilor de învăţământ participante. Şedinţa tehnică se finalizează cu un proces-verbal semnat în mod obligatoriu de toţi participanţii: organizatorii şi delegaţii oficiali ai unităţilor de învăţământ participante.

Refuzul delegatului unei echipe de a semna procesul-verbal anulează dreptul de participare al echipei la competiţie, acest lucru consemnându-se ca atare în procesul-verbal. Organizatorii au obligaţia de a consemna în procesul-verbal toate intervenţiile lor, precum şi ale delegaţilor oficiali (observaţii, aprecieri, etc.).

Alte situaţii ivite pe parcursul desfăşurării ”Ligii Școlilor” Editia 2017 şi apreciate ca fiind deosebite, aduse la cunoştinţa PROEDUS, vor fi analizate şi rezolvate de Comisia de Organizare. Soluţia dată este definitivă.

O echipă nu se poate retrage de la un joc ca urmare a nemulţumirii faţă de arbitraj. În acest caz echipa va fi exclusă din competiţie, se vor anula rezultatele obţinute şi se vor reface clasamentele.

Nu se pot face contestații la adresa arbitrajului

**4. MENTIUNI**

Participanții, prin reprezentanții lor legali, sunt de acord să cedeze cu titlu gratuit și pe o periodă nedeterminată, integral, PROEDUS, dreptul de folosire sau de transmitere către terți a imaginii individuale sau de grup, statică sau în mişcare, în echipamentul de concurs şi prezentare al echipei, precum și dreptul de a utiliza împreună cu respectivele imagini numele și semnăturile participanților, după caz.

Toți participanții în această competiție, direct sau prin reprezentanții lor legali, declară ca au luat la cunoștință și accepta toți termenii, condițiile și prevederile prezentului Regulament împreună cu anexele sale. Participanții îți asumă îndeplinirea condițiilor la data înregistrării în competiție.

Toate celelalte prevederi ale Regulamentului rămân neschimbate.

**”LIGA ȘCOLII”**

**REGULAMENTUL JOCULUI DE FOTBAL PE TEREN REDUS**

**Ediția 2017**

**Terenul de joc:** Lungime – maxim 40 m; Lățime-maxim 20 m;

**Jocurile se pot organiza în aer liber sau în sală.**

**Dimensiunea porților: Distanța între stâlpi-3 m; Înălțimea porților- 2 m**.

**Porțile trebuie să fie fixate în mod corespunzător!**

**Mingea de joc**: jocurile se vor disputa cu minge nr. 5 sau 6

**Lovitura de pedeapsă** :se execută dintr-un punct aflat la 7 m de la mijlocul porții și la distanță egală de stâlpii porții.

**Lovitura de la colț:** se execută dintr-un punct marcat printr-un sfert de cerc în fiecare colț al suprafeței dejoc.

**Durata jocului**

* Jocurile se desfășoară pe durata a două reprize a câte 10 de minute fără prelungiri (clasele IV-V) și două reprize a câte 12 minute fără prelungiri (clasele VI-VII);
* Durata fiecărei reprize se va prelungi numai pentru executarea unei lovituri de pedeapsă;
* Pauza dintre reprize va fi de 3 minute.

**Număr de jucători:**

* Lotul este format din 10 elevi ;
* Fiecare echipă va fi formată din 4 jucători de câmp și un portar = **5 jucători**;
* Un joc nu mai poate continua dacă una dintre echipe are 2 jucători eliminați.

**Înlocuiri de jucători:**

* Se pot efectua când mingea este în joc sau în afara jocului;
* Un jucător care a fost înlocuit se poate întoarce pe teren ca înlocuitor pentru alt jucător;
* Numărul înlocuirilor într-un joc este nelimitat;
* Jucătorul care intră pe teren nu poate face acest lucru până când jucătorul care părăsește suprafața de joc nu a trecut complet de linia de margine a terenului.
* Oricare dintre jucătorii de rezervă poate înlocui portarul, avându-se în vedere următoarele condiții:

a) arbitrul trebuie informat înainte de efectuarea înlocuirii;

b) înlocuirea poate fi efectuată numai când jocul este întrerupt;

c) jucătorul de rezervă, care a înlocuit portarul, trebuie să poarte un tricou care să-l deosebească de toți ceilalți jucători.

* Dacă, în timpul efectuării unei înlocuiri, jucătorul de rezervă intră pe teren înainte ca jucătorul înlocuit să părăsească complet terenul:

a) Jocul este oprit;

b) Se cere jucătorului care este înlocuit să părăsească terenul;

c) Jocul se reia printr-o lovitură liberă indirectă, executată de echipa adversă din locul unde s-a aflat mingea în momentul întreruperii jocului. Dacă mingea se află în interiorul suprafeței de pedeapsă, lovitura liberă indirectă se execută de pe linia suprafeței de pedeapsă, din locul cel mai apropiat unde s-a aflat mingea în momentul întreruperii.

**Echipamentul jucătorilor**

* un tricou cu mânecă scurtă sau lungă – numerotat;
* șort; pantalon de trening;
* încălțăminte adecvată suprafeței de joc;
* echipamentul portarului trebuie să aibă o culoare diferită față de ceilalți jucători și arbitrii;
* jucătorii nu au voie sa poarte accesorii sau bijuterii care pot prezenta un pericol pentru participanții la joc.

Pentru orice abatere de la aceste reguli, jucătorul este trimis de arbitru în afara suprafeței de joc, pentru a-și pune in ordine echipamentul. Jucătorul poate reintra pe teren numai când jocul este oprit și arbitrul verifică dacă echipamentul este în ordine.

**Arbitrul**

Fiecare joc este condus de câte un arbitru/profesor, care au autoritate deplină în aplicarea Legilor Jocului.

La fazele zonale si finale jocureile sunt conduse de către arbitrii calificati.

Deciziile arbitrilor cu privire la faptele legate de joc sunt definitive.

**Lovitura de începere**

* + Fiecare echipă se găsește în jumătatea proprie de teren;
  + Oponenții echipei care încep jocul trebuie să se afle în terenul propriu la o distanță de cel puțin 3 metri de minge, până când aceasta este în joc;
  + Un gol nu poate fi marcat direct dintr-o lovitură de începere.

**Mingea afară din joc**

Mingea este afară din joc atunci când:

* A traversat în totalitate linia de poartă sau linia de margine, pe sol sau în aer;
* Jocul a fost întrerupt de arbitru.

Mingea ieșită în aut de poartă va fi repusă de portar cu mâna. Mingea este în joc atunci când a depășit semicercul de 6 m (suprafața de pedeapsă). Dacă mingea este jucată de un coechipier sau de un adversar înainte ca ea să depășească semicercul de 6m, se va repeta repunerea mingii în joc.

Mingea se repune în joc cu mâna, indiferent de procedeu, atunci când este prinsă de portar.

Nu se poate marca un gol direct dintr-o degajare de la poartă sau dintr-o lovitură de începere.

**Mingea în joc**

Mingea este în joc în toate celelalte situații, inclusiv când ricoșează din barele porții sau din arbitru.

**Mingea de arbitru**

Este modul de a relua jocul după o oprire temporară, cu condiția ca, înainte de întreruperea jocului, mingea să fi fost în joc și să nu fi depășit în întregime linia de margine sau linia porții

**Aruncarea de la margine**

Se execută cu piciorul de jos, mingea trebuie să fie oprită (lovitură indirectă);

Executantul nu trebuie să joace din nou mingea înainte ca aceasta să fi fost atinsă de un alt jucător. Dacă, după ce mingea este în joc, executantul o atinge a doua oară, înainte ca aceasta să fi fost atinsă de un alt jucător, se va acorda o lovitură liberă indirectă echipei adverse, care se va executa de pe locul unde s-a comis greșeala.

Mingea va fi în joc imediat după ce a intrat pe terenul de joc.

Pentru orice abatere de la prevederile de mai sus, aruncarea de la margine se va repeta de un jucător al echipei adverse.

**Lovitura de la colț**

Se va acorda când mingea a fost atinsă ultima dată de un jucător al echipei în apărareși a depășit linia porții fie pe pământ, fie în aer.

Lovitura se execută de la colțul terenului de joc cel mai apropiat de locul pe unde mingea a ieșit de pe teren.

Jucătorii echipei adverse trebuie să se afle la o distanță de 5 m de minge până când aceasta intră în joc.

Mingea va fi în joc imediat ce a fost lovită și s-a deplasat.

**Ofsaid- nu există ofsaid.**

**Faulturi și comportament incorect** – acestea sunt sancționate după cum urmează:

Lovitura liberă directă se acordă în următoarele situații:

* Lovește sau încearcă să lovească un adversar;
* Împinge un adversar;
* Împiedică sau încearcă să împiedice un adversar;
* Ține un adversar;
* Atinge în mod deliberat mingea cu mâna.

**Lovitura liberă** :se execută din locul unde s-a comis abaterea. Adversarii trebuie să se afle la o distanță de 4 m față de minge.

Daca mingea intră direct în poarta echipei adverse, se va acorda gol.

**Lovitura de pedeapsă**

Se acordă dacă un jucător a comis una dintre greșelile enumerate mai sus în interiorul propriei suprafețe de pedeapsă, indiferent de locul în care se află mingea, cu condiția ca aceasta să fie în joc.

**Lovitura liberă indirectă** se acordă în următoarele situații:

* Portarul face una dintre următoarele greșeli:

a) atinge sau controlează mingea cu mâinile după ce i-a fost pasată în mod deliberat de un coechipier;

b) atinge sau controlează mingea cu mâinile după ce a primit-o direct de la un coechipier printr-o lovitură de repunere de la margine.

* În opinia arbitrului, un jucător:

a) joacă într-o manieră periculoasă;

b) împiedică deliberat înaintarea unui adversar când mingea nu este jucată.

Lovitura libera indirectă se execută din locul unde a fost comisă greșeala. Excepție se face în situația în care greșeala a fost comisă în interiorul suprafeței de pedeapsă, caz în care lovitura se execută de pe linia ce marchează suprafața de pedeapsă, din locul cel mai apropiat de unde s-a comis greșeala.

**Golul** se acordă numai dacă mingea intră în poartă după ce a fost atinsă de un alt jucător.

**Sancțiuni disciplinare**

* Suspendările temporare și eliminarea unui jucător sunt sancțiuni folosite în fotbalul pe teren redus;
* Acordarea a două avertismente (cartonașe galbene) în același meci implică eliminarea temporară pe o durată de două minute;
* Acordarea cartonașului roșu determină eliminarea pe parcursul întregului joc;
* Jucătorul eliminat va rămâne într-o zonă lângă profesor;

**Echipa câștigătoare**

Câștigă echipa care înscrie mai multe goluri

**Departajarea echipelor**

Dacă, după disputarea jocurilor, două sau mai multe echipe se află la egalitate de goluri, se va recurge la loviturile de departajare (penalty), următoarele criterii de departajare:

* *Diferența de goluri în întâlnirile directe;*

**Departajarea** echipelor în caz de egalitate la jocurile eliminatorii la semifinală și finală se va face prin executare a câte 3 lovituri de departajare.

Dacă, după efectuarea primei serii de departajare, egalitatea persistă, se va executa alternativ câte o lovitură de fiecare echipă, de jucătorii care nu au participat la executarea niciuneia din primele 3 lovituri de departajare, până în momentul în care una dintre echipe nu marchează. Ordinea de executare a loviturilor de departajare se stabilește prin tragere la sorți.

Dacă, după efectuarea primei serii de departajare, egalitatea persistă, se va executa alternativ câte o lovitură de fiecare echipă, de jucătorii care nu au participat la executarea niciuneia din primele 3 lovituri de departajare, până în momentul în care una dintre echipe nu marchează. Ordinea de executare a loviturilor de departajare se stabilește prin tragere la sorți.

Pot executa lovituri de departajare toți jucătorii trecuți pe raportul de arbitraj, cu excepția jucătorilor care au fost eliminați definitiv pe parcursul jocului.

Un jucător de câmp poate lua locul portarului la executarea loviturilor de departajare, singura condiție fiind aceea că el trebuie să-și schimbe tricoul.

**Pentru celelalte prevederi necuprinse în prezentul document se aplică Regulamentul Federaţiei Române de Fotbal**.

Unitatea de învăţământ: ................................................................... **A N E X A 1**

Localitatea: .........................………………..........

Adresa: ……………………………..……………….........

Telefon: ……...…......………… Fax: ……………….....….......

E-mail:.......................................................................

Nr………………… Data: …………………......……..................

**Către: PROEDUS BUCURESTI**

**FORMULAR DE ÎNSCRIERE**

…………………………

Ne înscriem şi participăm la faza pe școală cu un număr de ……………. echipe ale claselor

* A V-a ....... echipe;
* A VI-a ....... echipe;
* A VII-a ....... echipe;
* A VIII-a ....... echipe.

1). Organizatori sunt 1.………………………………………………………..Tel

2………………………………………………………… Tel

Răspund/e de respectarea întocmai a prevederilor Regulamentului de desfășurare a competiției, a regulamentului de joc răspunde de securitatea, integritatea şi disciplina elevilor, precum şi de respectarea prevederilor regulamentelor de către aceştia, pe perioada deplasărilor şi pe perioada desfăşurării competiţiilor.

Toți participanții sunt apți pentru efort fizic/clinic sanatos.

Coordonator Proiect, PROFESOR,

Unitatea de învăţământ: ................................................................. **A N E X A 2**

Localitatea: .........................………………..........

Adresa: ……………………………..……………….........

Telefon: ……...…......………… Fax: ……………….....….......

E-mail:.......................................................................

Nr………………… Data: …………………......……..................

**Către: PROEDUS**

**FORMULAR DE ÎNSCRIERE**

La faza finală a competiției ”Liga Școlilor”, organizată în …………………….…., Sector ……..………..……., la data ………………, ne înscriem şi participăm cu echipa claselor a …………… câstigătoare a fazei pe unitatea școlară și calificată la faza finală :

1). Conducător oficial delegaţie :

Dl./D-na……………………........................., având funcţia de…………………..................la (unit. de

învăţământ)………...................................................., se legitimează cu C.I. seria……, nr….....……,

adresa de email........................................................., nr telefon mobil...............................................

Conducătorul oficial al delegaţiei este direct răspunzător de corectitudinea întocmirii

documentelor necesare participării la competiţie şi pe perioada desfăşurării acesteia. Răspunde de respectarea întocmai a prevederilor Regulamentului de desfășurare a competiției, a regulamentului disciplinei sportive. Răspunde de securitatea, integritatea şi disciplina elevilor, precum şi de respectarea prevederilor regulamentelor de către aceştia, pe perioada deplasărilor şi pe perioada desfăşurării competiţiilor.

Confirmăm că toți participanții sunt apți pentru efort fizic/competiție conform documentelor anexate (ștampilă pe tabel sau adeverință medicală elev)

2). TABEL NOMINAL CU ELEVII SPORTIVI AI UNITĂŢII NOASTRE DE ÎNVĂŢĂMÂNT:

CULORI DISTINCTE PENTRU TRICOURI:

1 .……………………................

2. …………….......…........……..

|  |  |  |  |  |  |  |
| --- | --- | --- | --- | --- | --- | --- |
| NR CRT | NUME SI PRENUME | CLASA | NR REGISTRU MATRICOL | CNP | VIZA MEDICALĂ | NR TRICOU |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

Coordonator Proiect, PROFESOR,